Komission asetus (EY) N:o 2739/1999, annettu 21 päivänä joulukuuta 1999, viinialan tuonti- ja vientitodistusjärjestelmän soveltamista koskevista yksityiskohtaisista erityissäännöistä annetun asetuksen (ETY) N:o 3388/81 sekä vientitodistusten antamista koskevan järjestelmän käyttöön ottamisesta viinialalla annetun asetuksen (EY) N:o 1685/95 muuttamisesta



Virallinen lehti nro L 328 , 22/12/1999 s. 0060 - 0061



KOMISSION ASETUS (EY) N:o 2739/1999, annettu 21 päivänä joulukuuta 1999, viinialan tuonti- ja vientitodistusjärjestelmän soveltamista koskevista yksityiskohtaisista erityissäännöistä annetun asetuksen (ETY) N:o 3388/81 sekä vientitodistusten antamista koskevan järjestelmän käyttöön ottamisesta viinialalla annetun asetuksen (EY) N:o 1685/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 52 artiklan 3 kohdan ja 55 artiklan 8 kohdan, sekä katsoo seuraavaa: 1) Vientitodistushakemuksia ja todistusten antamista koskevan uuden järjestelmän ensimmäisten kuukausien aikana saadun kokemuksen perusteella olisi selvennettävä vientitodistushakemuksia koskevan menettelyn eräitä säännöksiä sekä määriteltävä eri määräalueisiin kuuluvat maat, joiden osalta todistuksia voidaan jättää. On myös täsmennettävä määräpaikkaa koskevat pakolliset tiedot vientitodistuksessa. Sen vuoksi on muutettava eräitä komission 11 päivänä heinäkuuta 1995 annetun asetuksen (EY) N:o 1685/95(3), sellaisena kuin se on viimeksi muutettuna asetuksella (EY) N:o 2182/1999(4), sekä komission asetuksen (ETY) N:o 3388/81(5), sellaisena kuin se on viimeksi muutettuna asetuksella (EY) N:o 2182/1999, säännöksiä. 2) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1685/95 seuraavasti: 1. Korvataan 1 a artiklan 4 kohta seuraavasti: "4. Yhden toimijan jättämät vientitodistushakemukset eivät saa ylittää 7 artiklan 1 kohdan a alakohdassa tarkoitettuna ajanjaksona 30000 hehtolitran enimmäismäärää tämän asetuksen 3 artiklan 4 a kohdassa tarkoitettua määräaluetta kohti. Hakemukset koskien yhtä määräaluetta on jätettävä toimivaltaiselle viranomaiselle koottuna yhteen ilmoitukseen. Jos yhden toimijan kokonaismäärä ylittää 30000 hehtolitraa yhtä aluetta kohti, se viranomainen, jolle hakemukset on jätetty, hylkää kyseiset hakemukset." 2. Lisätään 3 artiklan 4 a kohtaan virke seuraavasti: "Luettelo kuhunkin määräalueeseen kuuluvista maista on liitteessä III." 3. Liitetään tämän asetuksen liite liitteeksi III. 2 artikla Korvataan asetuksen (ETY) N:o 3388/81 2 artiklan 2 kohdan viimeinen alakohta seuraavasti: "Vientitodistushakemusten ja vientitodistusten 7 kohtaan on merkittävä asetuksen (EY) N:o 1685/95 3 artiklan 4 a kohdassa tarkoitettu määrämaa tai määräalue. Jos ilmoitetaan määräalue, merkitään rasti kohtaan: 'pakollinen: kyllä'. Jos ilmoitetaan määrämaa, merkitään rasti kohtaan: 'pakollinen: ei'. Vientitodistushakemuksen ja itse todistuksen 20 kohdassa on oltava maininta: 'alue X pakollinen'. Asianomaisen pyynnöstä määrämaa voidaan korvata toisella, jos tämä maa kuuluu samaan määräalueeseen." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 199, 30.7.1999, s. 8. (3) EYVL L 161, 12.7.1995, s. 2. (4) EYVL L 267, 15.10.1999, s. 21. (5) EYVL L 341, 28.11.1981, s. 19. LIITE "LIITE III MÄÄRÄALUEET: MAIDEN LUETTELO Alue 1: Afrikka Angola, Benin, Botswana, Burkina Faso, Burundi, Kamerun, Kap Verde, Komorit, Kongon demokraattinen tasavalta, Kongon tasavalta, Norsunluurannikko, Djibouti, Egypti, Eritrea, Etiopia, Gabon, Gambia, Ghana, Guinea, Päiväntasaajan Guinea, Guinea-Bissau, Kenia, Lesotho, Liberia, Libya, Madagaskar, Malawi, Mali, Mauritius, Mauritania, Mayotte, Mosambik, Namibia, Niger, Nigeria, Uganda, Keski-Afrikan tasavalta, Ruanda, Saint Helena ja siihen kuuluvat alueet, São Tomé ja Príncipe, Senegal, Seychellit ja siihen kuuluvat alueet, Sierra Leone, Somalia, Sudan, Swazimaa, Tansania, Tsad, Brittiläinen Intian valtameren alue, Togo, Sambia, Zimbabwe. Alue 2: Aasia ja Oseania Afganistan, Saudi-Arabia, Bahrain, Bangladesh, Bhutan, Brunei, Kambodza, Kiina, Länsiranta/Gazan kaista, Pohjois-Korea, Etelä-Korea, Yhdistyneet arabiemiirikunnat, Mikronesian liittovaltio, Fidzi, Hongkong, Pohjois-Mariaanit, Marshallinsaaret, Salomonsaaret, Wallis ja Futuna, Intia, Indonesia, Iran, Irak, Japani, Jordania, Kiribati, Kuwait, Laos, Libanon, Macao, Malesia, Malediivit, Mongolia, Myanmar, Nauru, Nepal, Uusi-Kaledonia ja siihen kuuluvat alueet, Uusi-Seelanti, Amerikan Oseania, Australian Oseania, Uuden-Seelannin Oseania, Oman, Pakistan, Palau, Papua-Uusi-Guinea, Filippiinit, Pitcairn, Ranskan Polynesia, Qatar, Samoa, Singapore, Sri Lanka, Syyria, Taiwan, Thaimaa, Tonga, Tuvalu, Vanuatu, Vietnam, Jemen. Alue 3: Itä-Eurooppa ja IVY-maat Albania, Armenia, Azerbaidzan, Valko-Venäjä, Viro, Georgia, Kazakstan, Kirgisia, Latvia, Liettua, Moldova, Uzbekistan, Puola, Tsekki, Venäjä, Slovakia, Tadzikistan, Turkmenistan, Ukraina. Alue 4: Länsi-Eurooppa Andorra, Ceuta ja Melilla, Vatikaani, Gibraltar, Färsaaret, Islanti, Liechtenstein, Malta, Norja, San Marino."